Vandana Shiva

Vandana Shiva (hindi: वन्दना शिवा; født 5. november 1952 i Dehra Dun, Uttarakhand, India) er en indisk aktivist og filosof.

 Liv og virke 

Shiva har en mastergrad i fysikk og en doktorgrad i filosofi, men har det meste av sitt voksne liv arbeidet som forfatter og aktivist. For å fremme «økofeminisme» har hun bl a grunnlagt og leder et frøbank-kooperativ, Navdanya, og miljøvernorganisasjonen Research Foundation for Science, Technology and Natural Resource Policy i hjembyen Dehra Dun India. Shiva har skrevet en rekke bøker der hun argumenterer for nedarvet kunnskap man kan finne i kulturen, og at indiske kvinner derfor er verdens beste bønder. Shiva regnes som en viktig person innen økofeminismen og er en kjent aktivist for et primitivt jordbruk uten moderne planteavl eller hjelpemidler.Seeds Of Doubt The New Yorker

Shiva er motstander av Verdensbanken og Verdens handelsorganisasjon (WTO). Hun har tatt initiativ til flere aksjoner rettet mot WTO i India, og da særlig aksjoner angående intellektuell eiendomsrett og jordbruk.

 Syn på moderne jordbruk og genteknologi 

Shiva mener at Den grønne revolusjonen, som forvandlet India fra et land med massesult og stadige hungers-katastrofer til å bli selvforsynt med matkorn og en viktig eksportør av ris og hvete, var et stort feilgrep.  Hun er også kjent for sin motstand mot moderne bioteknologi, i særdeleshet genmodifiserte organismer.

Shiva hevder at innføring av genmodifisert bomull har forårsaket en bølge av selvmord blant indiske bønder.Selvmord og bomull Bergens Tidende Det finnes imidlertid ikke vitenskapelige holdepunkter for en slik hypotese, og indiske bønder har generelt lavere selvmordsrate enn indere flest.Vandana Shiva avslørt  Minerva Hun mener også at genmodifiserte frø - selv om de er sterile - kan spre seg i naturen og fortrenger andre arter.

Shiva har hevdet at industrikonsernet Monsanto har betalt personer for å diskreditere henne og Gilles-Éric Séralini på Wikipedia,10 questions for Dr. Vandana Shiva The Blazing World samt at Monsanto kontrollerer all vitenskapelig forskning i verden for å få sine produkter godkjent.

 Utmerkelser 

Shiva vant den «alternative fredsprisen» Right Livelihood Award 1993. Hun er også æresdoktor ved Universitetet i Oslo.

I 2002 fikk Shiva tildelt The Bullshit Award for Sustaining Poverty i Johannesburg av organisasjonen Liberty Institute India."Bullshit Award For Sustaining Poverty" awarded today to Vandana Shiva  Liberty Institute

 Kritikk 

Shiva har måttet tåle sterk kritikk fra faglig hold for sin pseudovitenskapelige tilnærming til problemstillingene rundt bioteknologi.Green killers and pseudo-science The Times Of India I 1999 ble deler av India utsatt for en syklon som etterlot millioner av indere hjemløse og truet av sultedød. Dette utløste en amerikansk hjelpeaksjon hvor områdene skulle forsynes med mais som delvis kunne være genmodifisert. Shiva oppfordret den indiske regjeringen til å stanse nødhjelpen, fordi hun mente at de fattige inderne ble brukt som prøvekaniner. Dette til tross for at denne maistypen hadde blitt brukt i stor skala i USA i mange år uten negative helseeffekter. En universitetsprofessor i Alabama uttalte at Vandana Shiva heller så sine landsmenn sulte ihjel fremfor å la dem spise genmodifisert mat.Vandana Shiva Is One of the World's Worst People Reason Foundation Tilsvarende har hun fått kritikk for sin motstand mot å innføre en genmodifisert variant av kassava i Afrika som inneholder større mengder A-vitamin og jern enn annen kassava, og som er resistent mot et virus som ødelegger avlingene.Portrayal of Vandana Shiva as ‘credible’ spokesperson for GMO labeling crusade promotes anti-science ‘false balance’ Genetic Literacy ProjectBioCassava Plus  Donald Danforth Plant Science Center

 Litteratur 

Bøker som har blitt utgitt på norsk:
  oversatt av Elisabeth Eide 
 Patent på plyndring? Om opphavsrett, etikk og nykolonialisme, Spartacus forlag, Oslo, 2004. ISBN 9788243003149 (Første gang utgitt i India i 2001 under tittelen Patents: Myths & Reality)

 Referanser 

 Eksterne lenker 




  Avskrift av et intervju gjort til en TV-dokumentar
  Relativt langt intervju fra In Motion Magazine
  Profil på ecobooks.com

Kategori:Miljøaktivister
Kategori:indiske fysikere
Kategori:Indiske filosofer
Kategori:Personer fra Dehradun
Kategori:Kvinnesaksforkjempere
Kategori:Vinnere av Sydneys fredspris
Kategori:Indiske aktivister